Betlehem bol plný ľudí, čo prišli na sčítanie ľudu. Nevieme, kde sa Jozef a Mária ubytovali, ale na Máriu čoskoro prišli pôrodné bolesti. Keďže sa v jednom z evanjelií spomína, že malý Ježiš bol uložený do jasličiek (kŕmidla pre zvieratá), podľa tradície sa Ježiš narodil v maštali. Je to však len predpoklad. Mohli ich prichýliť príbuzní, čo by bolo v súlade s blízkovýchodnými zvykmi. Obchody s detským tovarom neexistovali a bábätká sa bežne ukladali do jasličiek, ktoré boli v každej domácnosti. Biblia žiadne zvieratá nespomína a presné miesto Ježišovho narodenia preto zostáva nezodpovedané.